Pagsasao a Kazukuru
Ti pagsasao a Kazukuru ket ti maysa nga awanen a pagsasao a naisasao idi idiaya Baro a Georgia, Is-isla Solomon. Dagiti pagsasao a Dororo ken Guliguli (no mabalin nga adda) ket dagidi panagsurat a karuay, dagiti dialekto, wenno asideg a kabagian. Dagiti agsasao iti Kazukuru ket nagin-inutda a timmipon iti tattao a Roviana manipud idi maika sangapulo ket innem a siglo ken dagiti masakbayan, ken inamponda ti Roviana a kas ti pagsasaoda. Naudi a nairehistro ti Kazukuru idi nasapa a maika duapulo a siglo idi dagiti agsasao ket addada iti naudi nga agpang iti panagalis. Ita nga aldaw, ti Kazukuru ket ti nagan ti sangkaputotan iti grupo ti tattao ti Roviana.
Kaaduan iti ammo a maipanggep iti Kazukuru ket inurnong idi babaen ni W.H.L. Waterhouse ken naipablaak ni S.H. Ray iti maysa nga artikulo idi 1931. Adda dagiti maipatinayon a datos ti Kazukuru ken ti laeng ammo a pakaammo iti Dororo ken Guliguli (dua a bassit a listaan ti balikas) ket inpablaak babaen ni Peter Lanyon-Orgill idi 1953.[1] Iskeptiko ni Davis (2003) nga adda ti Guliguli, gapu ta ti balikas a guliguli ket ti maysa a saan a naalas a kaibuksilan iti kaarruba a pagsasao a Hoava, ken awan ti pammalagip kaadgiti agsasao iti Hoava iti kaarubada a pagsasao iti dayta a nagan.[2] Mabalin a ti Guliguli ket maysa idi a dialekto ti Kazukuru, ti ampapaok a transkripsion ti nagan aKazukuru, wenno mabalin pay nga angaw.[3]
Insingasing ni Arthur Capell a ti Kazukuru ket maysa idi a saan pagsasao nga Austronesio (Papuano), ken inkabil ni Stephen Wurm amin dagiti tallo a pagsasao iti maysa a 'pamilia a Kazukuru' iti kaunegan iti pilo ti Daya a Papuano. Nupay kasta, insuppiat da Michael Dunn ken Malcolm Ross (2007) a ti estruktura, ponolohia ken leksikon ti Kazukuru ket kapadpada ti sasao nga Oceaniko, ken gangani a nalawag a ti Kazukuru ket maysa idi a pagsasao nga Oceaniko, a kabagian iti sasao a Baro a Georgia a kas ti Roviana, Hoava ken Ghanongga. Ti naipasingked a listaan ti balikas ti Dororo ken Guliguli ket kapada ti nairehistro a listaan ti balikas ti Kazukuru ken ganganida a nalawag a dagiti sabali a transkripsion iti agpada pagsasao.[3]
Dagiti nagibasaran[urnosen | urnosen ti taudan]
- ^ Peter Lanyon-Orgill (1953) The Papuan languages of the New Georgian Archipelago, Solomon Islands, Journal of Austronesian Studies, pgs. 1, 122-138
- ^ Karen Davis (2003)A Grammar of the Hoava Language, Western Solomons. Canberra, Pacific Linguistics
- ^ a b Michael Dunn and Malcolm Ross (2007), "Is Kazukuru really non-Austronesian?", Oceanic Linguistics 46:210–231
ilo_Latn ilo_Latn ilo_Latn ilo_Latn ilo_Latn eng_Latn eng_Latn eng_Latn